VENDIM

Nr. 207, datë 29.3.2021
PËR SHPALLJEN DITË ZIE KOMBËTARE NË NDERIM TË TË NDJERIT, BASHKIM FINO, KRYEMINISTËR I QEVERISË SË PAJTIMIT KOMBËTAR, DEPUTET DHE POLITIKANI SHQUAR

Në mbështetje të nenit 100 të Kushtetutës dhe të pikës 4, të nenit 4, të ligjit nr. 8926, datë 22.7.2002, “Për formën dhe përmasat e flamurit kombëtar, përmbajtjen e himnit kombëtar, formën dhe përmasat e stemës së Republikës të Shqipërisë dhe mënyrën e përdorimit të tyre”, dhe në vijim të pikës 12, të kapitullit VI, të ceremonialit shtetëror të Republikës së Shqipërisë, miratuar me vendimin nr. 420, datë 8.6.2016, të Këshillit të Ministrave, të ndryshuar, me propozimin e Kryeministrit, Këshilli i Ministrave

VENDOSI:

1. Shpalljen ditë zie kombëtare, ditën e hënë, datë 29.3.2021, në nderim të të ndjerit, Bashkim Fino, Kryeministër i Qeverisë së Pajtimit Kombëtar dhe deputet në një sërë legjislaturash.

2. Në të gjitha institucionet shtetërore dhe publike të ulet flamuri kombëtar në gjysmë shtize. 

3. Ceremonia e homazheve të organizohet ditën e hënë, datë 29.3.2021, nga ora 12:00 deri në orën 16:00, në mjediset e Pallatit të Kongreseve.
4. Shpenzimet e varrimit dhe të ceremonialit të përballohen nga institucioni organizator i ceremonialit.

Ky vendim hyn në fuqi menjëherë.

